cyanic-selkie/wikianc huggingface dataset:
จักรพรรดิโชเก
พระราชประวัติ
วันที่ 29 มีนาคม ค.ศ. 1368 (ศักราชโชเฮปีที่ 23, วันที่ 11 เดือน 3) ภายหลังการสวรรคตของจักรพรรดิโกะ-มูรากามิ พระองค์ได้สืบราชบัลลังก์ในบ้านของหัวหน้านักบวชที่ศาลเจ้าซูมิโยชิ ในเขตซูมิโยชิ โอซากะ ที่ราชสำนักภาคใต้ได้ใช้เป็นเมืองหลวง อย่างไรก็ตาม เนื่องจากอิทธิพลของราชสำนักใต้กำลังลดลง การสืบราชบัลลังก์ของพระองค์จึงยังคงมีข้อสงสัยอยู่บ้างจนถึงยุคไทโช ในปี ค.ศ. 1926 ซึ่งตรงกับปลายรัชสมัยของจักรพรรดิไทโช การสืบราชบัลลังก์ของจักรพรรดิโชเกจึงได้รับการยอมรับอย่างเป็นทางการและถูกสอดแทรกเข้าไปอยู่ในสายราชสกุลหลัก
หลังจากการรวมกันอีกครั้งของราชสำนักคู่อริ พระองค์ก็เสด็จกลับไปยังโยชิโนะ ที่ซึ่งพระองค์สวรรคตเมื่อวันที่ 27 สิงหาคม ค.ศ. 1394 ดวงพระวิญญาณของจักรพรรดิโชเกได้รับการสักการะที่ศาลเจ้าชิโชในโทสึงาวะ
แหล่งข้อมูลอื่น
1343 1394
ปฏิทินฮีบรู
ปฏิทินฮีบรู หรือ ปฏิทินยิว (Hebrew calendar; הלוח העברי‎) เป็นปฏิทินประจำปีใช้ในศาสนายูดาห์ ภายในระบุวันหยุดทางศาสนายูดาห์ คำสอนทั่วไปในคัมภีร์โทราห์ ยาร์ทเซียส (Yahrtzeit) ซึ่งเป็นวันระลึกถึงวันตายของญาติสนิท และซาล์ม (เพลงสวด) ตามวัน
รูปแบบการใช้
รูปแบบหลักที่ใช้ในปฏิทินฮีบรูมีสองแบบ
Drepanobandidae
Drepanobandidae เป็นวงศ์ของ Worm ที่อยู่ในอันดับ Polystilifera
สกุลในวงศ์นี้ ได้แก่:
รอคกี มาร์ซีอาโน
รอคกี มาร์ซีอาโน (Rocky Marciano) ยอดนักมวยผิวขาวในรุ่นเฮฟวี่เวทผู้เป็นตำนานอีกคนหนึ่งในวงการมวยโลก รอคกี มาร์ซีอาโน มีชื่อจริงว่า รอคโก ฟรานซิส มาเคเจียโน (Rocco Francis Marchegiano) เกิดเมื่อวันที่ 1 กันยายน ค.ศ. 1923 ที่เมืองบร็อกตัน รัฐแมสซาชูเซตส์ เป็นชาวอเมริกันเชื้อสายอิตาเลียน เมื่อวัยเด็กมาร์ซีอาโนชอบที่จะเล่นเบสบอลมาก แต่แม้จะมีความสามารถบวกกับร่างกายที่แข็งแกร่ง ก็ยังไม่สามารถเอาดีด้านนี้ได้ เพราะความเป็นหนุ่มเลือดร้อน ที่ชอบละตำแหน่งแคชเชอร์ไปไล่ชกต่อยคู่แข่งอยู่บ่อย ๆ จนโค้ชเอือมระอา  ต่อมาเมื่อถูกเกณฑ์ทหาร ที่ทำให้เกิดจุดหักเหสำคัญในชีวิต เมื่อมาร์ซีอาโนเข้าฝึกฝนมวย และค้นพบพรสวรรค์ของตัวเองที่มีพลังหมัดดุดัน จนประสบความสำเร็จอย่างน่าพอใจในการชกมวยสากลสมัครเล่น กับทัวร์นาเมนต์ของกองทัพ
อย่างไรก็ตาม หลังจากปลดประจำการในปี ค.ศ. 1946 และหันมาชกมวยสมัครเล่นบ้างแล้ว มาร์ซีอาโนก็ยังคงชอบการเล่นเบสบอลและหวนกลับไปพยายามคัดตัวกับทีมชิคาโกคลับ แต่เมื่อไม่ได้ดังหวัง ก็ถือเป็นการปิดฉากชีวิตนักเบสบอลของมาร์ซีอาโนไปถาวร ก่อนจะหันมาเอาจริงเอาจังกับการเป็นนักมวย โดยเริ่มชกอาชีพในปี ค.ศ. 1947 โดยชกครั้งแรกกับ ลี เอพเพอร์สัน ปรากฏว่ามาร์ซีอาโนเป็นฝ่ายชนะน็อกไปในยก 3 แต่มาร์ซีอาโนก็หวนกลับไปชกมวยสมัครเล่นอีก จนตัดใจมาชกอาชีพอย่างจริงจังในปี ค.ศ. 1948
ด้วยพลังกำปั้นที่หนักหน่วงถือเป็นสิ่งสำคัญที่ทำให้มาร์ซีอาโนแจ้งเกิดได้อย่างสง่างาม 16 ไฟต์แรกของการชกอาชีพ เป็นการถลุงคู่ชกแบบไม่ครบยกทั้งหมด แถมในจำนวนนี้มีอยู่ 9 ไฟต์ที่ระฆังหมดยก 1 ยังไม่ทันจะได้ตี นักมวยฝ่ายตรงข้ามก็ลงไปกองกับพื้นเวทีแล้ว มีนักมวยเพียง 2 รายเท่านั้นที่สามารถยืนสู้กับมาร์ซีอาโนได้จนครบยก คือ ดอน โมการ์ด และ โรแลนด์ ลา สตาร์ซา แต่กระนั้นการชกกับทั้ง 2 นี้ ทั้งคู่ก็เกือบจวนเจียนจะเอาตัวไม่รอดในหลาย ๆ ครั้ง และทำให้อันดับของมาร์ซีอาโนขึ้นสู่รองแชมป์โลก
และทำให้รอคกี มาร์ซีอาโน ได้รับฉายาว่า "The Brockton Blockbuster" หรือ "The Rock" สมกับชื่อ ร็อคกี ที่เหมือนกับเทือกเขาร็อกกีที่ยิ่งใหญ่ในทวีปอเมริกาเหนือ สำหรับแฟนมวยชาวไทยให้ฉายาว่า "ไอ้หมัดภูผาหิน"
ระหว่างรอชิงแชมป์โลก มาร์ซีอาโนต้องเจอกับการคู่ชกที่เขาลำบากใจมากที่สุด นั่นคือ โจ หลุยส์ ตำนานแชมป์โลกเฮฟวี่เวทอีกคนหนึ่งที่เป็นขวัญใจของมาร์ซีอาโนในวัยเด็ก โจ หลุยส์ เป็นเจ้าของสถิติป้องกันตำแหน่งแชมป์โลกได้ยาวนานที่สุดในโลกถึง 25 ครั้ง (ซึ่งยังเป็นสถิติมาจนปัจจุบัน) เมื่อต้องกลายมาเป็นคู่ต่อสู้ โจ หลุยส์ก็เป็นฝ่ายถูกมาร์ซีอาโนถลุงยับพ่ายไปในยกที่ 8
และหลังจากรอมานานถึง 2 ปี รอคกี มาร์ซีอาโน ก็ได้มีโอกาสชิงแชมป์โลกกับ เจอร์ซี่ โจ วัลค็อทท์
ในวัย 29 ปี มาร์ซีอาโนถูก วัลค็อทท์ แชมป์โลกวัย 42 ปี ทำคะแนนนำขาดลอยด้วยความเจนสังเวียนที่ทำให้มาร์ซีอาโนแทบไม่มีโอกาสและส่อแววแห่งความพ่ายแพ้อย่างเห็นได้ชัดตลอด 12 ยก แต่แล้วจู่ ๆ ในยกที่ 13 มาร์ซีอาโนก็ปล่อยหมัดเข้าที่ปลายคางของวัลค็อทท์ ทำให้เจอร์ซี่ โจ วัลค็อทท์ แพ้น็อกไปทันทีในยกนี้
รอคกี มาร์ซีอาโน ถูกจารึกในฐานะแชมป์โลกรุ่นเฮฟวี่เวทร่างเล็ก เพราะว่าเมื่อดูจากรูปร่างแล้ว แทบไม่น่าเชื่อ ด้วยความสูงเพียงแค่ 5 ฟุต 11 นิ้ว หนักไม่ถึง 190 ปอนด์ (เต็มพิกัดรุ่นเฮฟวี่เวท) แถมช่วงชกยังสั้นเพียง 68 นิ้ว อันเป็นช่วงชกที่ถือว่าสั้นที่สุดในบรรดาแชมป์โลกรุ่นเฮฟวี่เวทเท่าที่เคยมีมาเลยทีเดียว แต่กลับมีพลังหมัดที่หนักปานภูผาหิน และอีกไม่ถึง 8 เดือนต่อมา มาร์ซีอาโนก็เปิดโอกาสให้วัลค็อทท์ได้แก้มืออีกครั้ง คราวนี้ มาร์ซีอาโนไม่ปล่อยให้เสียเวลาการชกมากเหมือนครั้งแรก  ก็เร่งปิดฉากน็อกวัลค็อทท์ซ้ำเป็นครั้งที่ 2 ได้ด้วยเวลาเพียง 2 นาทีเศษของยกแรกเท่านั้น  หลังจากนั้นมาร์ซีอาโนก็ขึ้นป้องกันตำแหน่งอีก 5 ครั้งชนะรวด กลายเป็นขวัญใจชาวอเมริกัน โดยเฉพาะชาวผิวขาว เพราะถือได้ว่าเป็นนักมวยที่เชิดหน้าชูตาชาวผิวขาวได้  เป็นนักมวยผู้เรียกศรัทธาแฟนมวย สามารถเรียกผู้ชมเต็มสนามได้ทุกครั้งที่ขึ้นชก
แต่แล้วหลังจากป้องกันตำแหน่งเป็นครั้งที่ 6 ด้วยการชนะน็อกนักมวยผู้ได้ชื่อว่ามีสถิติการชกมากที่สุดในโลก อดีตแชมป์โลกในรุ่นไลท์เฮฟวี่เวท อย่าง อาร์ชี่ มัวร์  มาร์ซีอาโนก็ประกาศแขวนนวมไปในวัยเพียง 33 ปี ในปี ค.ศ. 1955 ถือว่ายังอยู่ในวัยฉกรรจ์
หลังแขวนนวม รอคกี มาร์ซีอาโน ได้เดินทางมาประเทศไทยครั้งหนึ่งในปี ค.ศ. 1969 เพื่อมาดูมวยไทยที่สนามมวยราชดำเนิน ด้วยการต้อนรับจาก อาจารย์เจือ จักษุรักษ์ กรรมการมวยระดับโลกของไทยในเวลานั้น
รอคกี มาร์ซีอาโน เสียชีวิตอย่างกะทันหันจากอุบัติเหตุที่เครื่องบินส่วนตัวตกที่เมืองนิวตัน รัฐไอโอวา ในวันที่ 31 สิงหาคม ค.ศ. 1969 ด้วยวัย 45 ปี (อีกเพียง 1 วัน ก็จะครบ 46 ปี) ทิ้งการชกไว้เป็นตำนานของสุดยอดนักมวยหมัดหนักปานภูผาหิน  และเป็นนักมวยในรุ่นเฮฟวี่เวทที่ได้แชมป์โลกที่ไม่มีสถิติเสมอใครหรือแพ้ใครแม้สักครั้งเดียวจนกระทั่งแขวนนวม ซึ่งมาร์ซีอาโนมีสถิติการชกทั้งหมด 49 ครั้ง และเป็นการชนะน็อกถึง 43 ครั้ง
อีกทั้ง ยังเป็นแรงบันดาลใจให้แก่ ซิลเวสเตอร์ สตอลโลน สร้างเป็นภาพยนตร์ในปี ค.ศ. 1976 เรื่อง Rocky ซึ่งเป็นเรื่องราวของนักมวยผิวขาวรุ่นเฮฟวี่เวทที่ต่อสู้ทั้งบนเวทีและชีวิตจริงจนกระทั่งได้เป็นแชมป์โลกในที่สุด
และในปี ค.ศ. 2005 รอคกี มาร์ซีอาโน ถูกจัดอันดับให้เป็นนักมวยยอดเยี่ยมตลอดกาลของโลกในอันดับที่ 8
พระยาสุวรรณคำผง
พระยาสุวรรณคำผง หรือ เจ้าฟ้าหลวงโง่ม เป็นพระราชโอรสของพระยาลังธิราช ขึ้นครองราชสมบัติที่เมืองเชียงทองต่อจากพระราชบิดา
ในรัชสมัยของพระองค์เป็นสมัยที่เชียงทองเข้มแข็งมาก มีการยกทัพไปตีเมืองเชียงขวางเข้ามารวมกับเชียงทองได้สำเร็จ หัวเมืองลาวต่างยอมมาอ่อนน้อม เหตุการณ์ช่วงปลายรัชกาลของพระองค์มีบันทึกไว้เป็นสองประการ บ้างก็ว่าพระองค์สวรรคตไปเมื่อ พ.ศ. 1887 เจ้าฟ้าเงี้ยว พระราชโอรสของพระองค์ขึ้นครองราชย์แทน ในขณะที่บางแหล่งว่าพระองค์ทรงครองราชสมบัติจนถึงคราวที่พระเจ้าฟ้างุ่ม หลานปู่ของพระองค์ยกทัพมาตีเชียงทอง แต่พระองค์พ่ายแพ้ จึงผูกพระศอสวรรคตในพระราชวังเมื่อ พ.ศ. 1916
โรงพยาบาลสมเด็จพระยุพราชปัว
โรงพยาบาลสมเด็จพระยุพราชปัว เป็นโรงพยาบาลสมเด็จพระยุพราช ขนาด 110 เตียง ตั้งอยู่ในพื้นที่อำเภอปัว จังหวัดน่าน เริ่มดำเนินการครั้งแรกเมื่อปี พ.ศ. 2514
ประวัติ
โรงพยาบาลสมเด็จพระยุพราชปัว เริ่มดำเนินการครั้งแรกในปี พ.ศ. 2514 โดยจัดตั้งเป็น สถานีอนามัยชั้นหนึ่ง ประจำอำเภอปัว โรงพยาบาลสมเด็จพระยุพราชปัว ได้รับการขยายเป็นโรงพยาบาล ขนาด 60 เตียงในปี พ.ศ. 2526 และขนาด 90 เตียงในปี พ.ศ. 2538 และได้รับงบประมาณก่อสร้างอาคาร เพื่อขยายการให้บริการเรื่อยมา
สิงห์ลูกผสม
สิงห์ลูกผสม (Lionchu หรือ lionhead-ranchu) เป็นปลาทองสายพันธุ์หนึ่งที่ได้รับความนิยมในการเลี้ยงเป็นปลาสวยงาม
เป็นปลาทองที่ได้รับการพัฒนาสายพันธุ์ขึ้นมาภายในประเทศไทย โดยการผสมข้ามสายพันธุ์ระหว่างปลาทองสิงห์ญี่ปุ่นและปลาทองสิงห์จีน ทำให้ได้ชื่อว่าสิงห์ลูกผสม มีลักษณะก่ำกึ่งระหว่างสิงห์ญี่ปุ่นและสิงห์จีน ในปัจจุบันเป็นสายพันธุ์ได้รับความนิยมมากในประเทศไทย ซึ่งในแต่ละปี มีการประกวดสายพันธุ์นี้ในงานประมงน้อมเกล้าฯ และงานอื่นๆ
ราซาลี่ รอชิด
ราซาลี่ รอชิด เป็นนักฟุตบอลชาวสิงคโปร์ ตั้งแต่ปี ค.ศ. 1984 โดยเล่นในตำแหน่งกองหน้าในการแข่งขันเอเชียนคัพ ค.ศ. 1984
Drepanogigantidae
Drepanogigantidae เป็นวงศ์ของ Worm ที่อยู่ในอันดับ Polystilifera
สกุลในวงศ์นี้ ได้แก่:
สนามกีฬาออสเตรเลีย
สนามกีฬาออสเตรเลีย (Stadium Australia) หรือชื่อเดิม สนามกีฬาเทสตรา ตั้งอยู่ที่ ซิดนีย์ ออสเตรเลีย เป็นสนามกีฬาหลักในการแข่งขันโอลิมปิกฤดูร้อน 2000 ที่ซิดนีย์ ระหว่างวันที่ 15 กันยายน ถึง 1 ตุลาคม พ.ศ. 2543 ปัจจุบันเป็นสนามเหย้าของทีมรักบี้นิวเซาท์เวลส์
แจ แอง
แจ แอง (เกิด 16 กุมภาพันธ์ ค.ศ. 1982) เป็นนักร้อง-นักแต่งเพลงชาวสิงคโปร์ รู้จักกันในฐานะเป็นตัวแทนในเทศกาลเอบียู เรดิโอ ซ็อง 2012
มีเดียน บุตรของอับราฮัม
ตามพระคัมภีร์ภาษาฮีบรู มีเดียน (מִדְיָן Mīḏəyān) เป็นบุตรชายคนที่สี่ของอับราฮัม และ เคทูราห์ ผู้หญิงที่อับราฮัมแต่งงานหลังจากซาราห์เสียชีวิต พี่น้องของเขาคือ ศิมราน โยกชาน เมดาน อิชบาก และชูอาห์ บุตรชายของเขาคือ เอฟาห์ เอเฟอร์ ฮาโนค อาบีดา และ เอลดาอาห์
โยเซพุส บันทึกว่า "อับราฮัมวางแผนที่จะตั้งถิ่นฐานในอาณานิคม และพวกเขาเข้าครอบครองโทรโกลดีทิสและดินแดนแห่งโทรกโลดิสต์ และประเทศในอาระเบียเฟลิกซ์ ไกลไปถึงทะเลแดง "
ในศาสนาอิสลาม
มัดยัน (مدين) นักลำดับวงศ์ตระกูลชาวมุสลิมบางคนอ้างว่าเขาเป็นบุตรชายของบุตรสาวของลูฏ แต่นักวิชาการส่วนใหญ่มักจะบอกว่า เป็นบรรพบุรุษของชาวมัดยัน ที่ถูกอัลลอฮ์ทำลาย และเป็นบรรพบุรุษของนบีชุอัยบ์
วัดมะเกลือ (จังหวัดนครปฐม)
วัดมะเกลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองโยง อำเภอพุทธมณฑล จังหวัดนครปฐม ยังมีการจัดค่ายคุณธรรมสำหรับเด็กนักเรียน และผู้ปกครอง
วัดมะเกลือตั้งขึ้นเมื่อประมาณ พ.ศ. 2411 ได้รับพระราชทานวิสุงคามสีมาเมื่อ พ.ศ. 2497 บริเวณใกล้เคียงมีชุมชนวัดมะเกลือที่ตั้งอยู่ริมคลองนราภิรมย์ที่พระบาทสมเด็จพระจุลจอมเกล้าเจ้าอยู่หัว มีพระบรมราชโองการให้ขุดขึ้นเมื่อ พ.ศ. 2421 มีการตั้งพิพิธภัณฑ์ท้องถิ่นบ้านวัดมะเกลือ จัดแสดงนำเสนอประวัติความเป็นมาของคลองนราภิรมย์ ประวัติชุมชนและวัดมะเกลือ เครื่องมือในการประกอบอาชีพเกษตรกรรม
ภายในอุโบสถมีภาพจิตรกรรมฝาผนัง โดยเนื้อหาเกี่ยวกับทศชาติชาดก หอระฆัง สร้างขึ้นเมื่อประมาณ พ.ศ. 2496 โดย นายสาคร กับนางสงวน ศรศาสตร์ ปัจจุบันไม่ได้ใช้งานแล้ว แต่ยังคงอนุรักษ์ไว้ ปูชนียวัตถุ ได้แก่ หลวงพ่อสิทธัตถะ เป็นพระพุทธรูปมีพุทธลักษณะเป็นพระพุทธรูปางทุกรกิริยา ประดิษฐานอยู่ในวิหาร ชาวบ้านนิยมบนบานเกี่ยวกับเรื่องฟ้าฝน แก้บนโดยใช้ประทัด และมีศาลแม่โพสพมีลักษณะเป็นเทวรูปสตรีถือรวงข้าว ประดิษฐานอยู่ในศาลใกล้กับวิหารหลวงพ่อสิทธัตถะ ชาวบ้านนิยมมาบนขอให้ข้าวได้ผลผลิตดี เมื่อสิ้นฤดูเก็บเกี่ยวจะนำข้าว 1 กระสอบมาถวาย
แพนไจน่า ฮีลส์
ปันปัน นาคประเสริฐ (22 กรกฎาคม ค.ศ. 1988) หรือเป็นที่รู้จักในนาม แพนไจน่า ฮีลส์ (Pangina Heals) เป็นแดร็กควีนชาวไทย และกรรมการตัดสินในรายการ แดร็ก เรซ ไทยแลนด์ ก่อนที่เข้าแข่งขันในรายการ RuPaul's Drag Race: UK vs the World ในปี ค.ศ. 2022 ซึ่งออกอากาศในสหราชอาณาจักร ปันปันถือเป็นแดร็กควีนที่มีชื่อเสียงมากที่สุดอีกคนหนึ่งในทวีปเอเชียและได้รับการนิยามว่าเป็นรูพอลแห่งเมืองไทย  ปัจจุบันปันปันเป็นเจ้าของธุรกิจ House of Heals สถานบันเทิงที่ตั้งอยู่ในกรุงเทพมหานคร
ชีวิตเริ่มแรก
ปันปันเกิดเมื่อวันที่ 22 กรกฎาคม ค.ศ. 1988 โดยมีคุณพ่อเป็นชาวไทย และคุณแม่ชาวไต้หวัน เขาได้เข้ารับการศึกษาที่โรงเรียนนานาชาติโชรส์เบอรี และ โรงเรียนนานาชาติฮาร์โรว์ ในช่วงเวลานั้นปันปันถูกรังแกและต้องต่อสู้กับภาวะของโรคซึมเศร้าและบูลิเมีย ก่อนที่เขาจะย้ายไปอยู่ที่ลอสแอนเจลิสเพื่อเข้ารับการศึกษาในระดับอุดมศึกษาที่คณะวิจิตรศิลป์ มหาวิทยาลัยแคลิฟอร์เนีย ลอสแอนเจลิส หลังจากที่ปันปันสำเร็จการศึกษาเขาได้กลับมาทำงานที่กรุงเทพอีกครั้ง ก่อนที่จะเริ่มเข้าสู่การประกวดแต่งตัวเลียนแบบเลดีกากาเป็นครั้งแรกในปี ค.ศ. 2010 ซึ่งเขาสามารถชนะการประกวดในครั้งนั้นและได้มีโอกาสไปเที่ยวที่นครนิวยอร์กพร้อมรับชมคอนเสิร์ตของเลดีกากา ทั้งนี้ปันปันได้พัฒนาตัวเองในการเป็นแดร็กควีนมากขึ้นโดยมี ไจ๋ ซีร่า แดร็กควีนชาวไทยคอยให้ช่วยเหลือและสอนวิธีการแต่งตัวและแต่งหน้า
วงการโทรทัศน์
แพนไจน่าเคยเป็นหนึ่งในผู้เข้าร่วมในรายการ Lip Sync Battle Thailand โดยเธอได้ลิปซิงค์เพลง Telephone ของเลดีกากาและชนะการลิปซิงค์ นอกจากนี้แพนไจน่ายังชนะรายการ T Battle รายการเรียลลิตี้โชว์ของประเทศไทย และยังเคยเข้าร่วมรายการ Thailand Dance Now ในปี 2018 ปันปันได้รับเลือกให้เป็นกรรมการและพิธีกรร่วมกับ อารยา อินทรา ในรายการ แดร็ก เรซ ไทยแลนด์ ซึ่งมีทั้งหมดด้วยกัน 2 ซีซัน
ในปี 2022 แพนไจน่า ได้เป็นหนึ่งในผู้เข้าแข่งขันในรายการ RuPaul's Drag Race: UK vs the World ซึ่งฉายในประเทศสหราชอาณาจักร ซึ่งปันปันสามารถชนะได้ถึง 2 ครั้งในระหว่างการแข่งขันก่อนที่จะถูกคัดออกโดย Blu Hydrangea ในลำดับที่ 6
แหล่งข้อมูลอื่น
1988
ปิศาจจิ้งจอก (ญี่ปุ่น)
คิตสึเนะ เป็นปิศาจจิ้งจอกที่พบบ่อยครั้งในคติชนญี่ปุ่นซึ่งเชื่อว่า เป็นสัตว์มีไหวพริบและวิทยาคมซึ่งรวมถึงการแปลงเป็นมนุษย์ บางคนเชื่อว่า หมาจิ้งจอกแปลงเป็นมนุษย์เพื่อล่อลวงมนุษย์คนอื่น แต่บางคนเชื่อว่า แปลงมาพิทักษ์รักษาหรือร่วมหอลงโรงด้วย
ในญี่ปุ่นแต่ก่อน มนุษย์และหมาจิ้งจอกอยู่ใกล้ชิดกันมาก ความสัมพันธ์นี้เองที่ก่อให้เกิดความเชื่อเรื่องคิตสึเนะนี้ขึ้น ในลัทธิชินโตยังเชื่อว่า หมาจิ้งจอกเป็นผู้เดินสารของเทพเจ้าอินาริ ความเชื่อนี้ทำให้หมาจิ้งจอกมีบทบาทในเรื่องเหนือธรรมชาติ เพื่อดลบันดาลให้เกิดความอุมสมบูรณ์ขึ้น ที่หน้าศาลเจ้าฟูชิมิอินาริ ที่จังหวัดเกียวโต จึงมีรูปปั้นหมาจิ้งจอกประดับอยู่ เสมือนเป็นยามหรือทวารบาลรักษาทางเข้า โดยบางตัวจะคาบสิ่งที่มีลักษณะคล้ายสาส์น อันหมายถึงเป็นตัวแทนหรือสื่อกลางระหว่างมนุษย์กับเทพเจ้า หรือบางตัวคาบรวงข้าว หมายถึง การเป็นตัวแทนของความอุดมสมบูรณ์ อนึ่ง ญี่ปุ่นยังเชื่อว่า ปิศาจจิ้งจอกมีหางมากเท่าไร ก็หลักแหลมและทรงอำนาจมากเท่านั้น ฉะนั้น จึงมีผู้บูชาปิศาจจิ้งจอกเสมือนเทพ
Clausognathiidae
Clausognathiidae เป็นวงศ์ของ Worm ที่อยู่ในอันดับ Bursovaginoidea
สกุลในวงศ์นี้ ได้แก่:
Austrognathiidae
Austrognathiidae เป็นวงศ์ของ Worm ที่อยู่ในอันดับ Bursovaginoidea
สกุลในวงศ์นี้ ได้แก่:
เจ้าสุริยะจางวาง
พระประวัติ
เจ้าสุริยะจางวาง มีพระนามเดิมว่า "เจ้าคำป้อ" เป็นราชบุตรของเจ้าวรญาณรังษี กับแม่เจ้าสุวันไล ณ ลำปาง ได้ครองนครลำปางสืบต่อจากเจ้าพรหมาภิพงษธาดา เมื่อคราวที่เจ้าหลวงพรหมาภิพงษธาดา ชราภาพตั้งแต่ปี พ.ศ. 2425 เป็นต้นมา จนกระทั่งในปี พ.ศ. 2429 เจ้าหลวงพรหมาภิพงษธาดา ถึงแก่พิราลัย เจ้าสุริยะจึงได้เป็นผู้รักษาราชการเมืองนครลำปาง โดยในเอกสารบันทึกของครูบาอาโนธรรมชัย วัดปงสนุก ได้กล่าวไว้ในบันทึกประวัติวัดปงสนุกเหนือว่า "ในปี พ.ศ. 2430 ได้มีการบูรณะปฏิสังขรณ์วัดปงสนุกเหนือครั้งใหญ่ มีโยอุปัฐากคือ พระองค์ตนเป็นเจ้าหลวงสุริยะจางวาง และ พระองค์ตนเป็นเจ้านรนันท์ชัยชวลิต
แต่ในขณะนั้นรัฐบาลทางกรุงเทพฯ พยายามที่จะปลดเจ้าสุริยะจางวาง ออกจากการเป็นเจ้าผู้ครองนครลำปาง แต่ทว่าเจ้าสุริยะไม่ยอมรับอำนาจการจัดการของรัฐบาลกรุงเทพ และยึดถือตราประจำตำแหน่งไว้ครอบครอง
เจ้าสุริยะจางวาง มีชายาคือ
หม่อมราชวงศ์อุษณิษา สุขสวัสดิ์
ประวัติ
หม่อมราชวงศ์อุษณิษา ศุขสวัสดิ เป็นธิดาในหม่อมเจ้าประสพสุข ศุขสวัสดิ (พระโอรสในพระเจ้าบรมวงศ์เธอ กรมหลวงอดิศรอุดมเดช) กับหม่อมเจ้ากฤษณาพักตรพิมล ศุขสวัสดิ(พระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ) สำเร็จการศึกษาปริญญาตรีจากภาควิชาภาษาอังกฤษ คณะอักษรศาสตร์ จุฬาลงกรณ์มหาวิทยาลัย
หม่อมราชวงศ์อุษณิษา มีบุตรธิดาสองคน ได้แก่ อดิศรณ์ ชุมสารทูร และกฤษณ์สิรี สุขสวัสดิ เป็นนักแสดงละครช่อง 3
ปืนของเชคอฟ
ปืนของเชคอฟ (Chekhov's gun, Чеховское ружьё) คือทฤษฎีการละครหนึ่งที่กล่าวว่า ทุกองค์ประกอบในเรื่องเล่าจะถูกกล่าวถึงเฉพาะเมื่อจำเป็น ไม่สามารถทดแทนได้ และสิ่งอื่น ๆ ที่ไม่จำเป็นต้องถูกกำจัดออกไป "กำจัดทุกสิ่งที่ไม่สำคัญกับเรื่องออกไป ถ้าในบทแรกมีปืนไรเฟิลแขวนอยู่บนผนัง ในบทที่สองหรือสามต้องมีการลั่นไก ถ้าไม่มีการลั่นไก มันก็ไม่ควรจะแขวนไว้อยู่แต่แรก"
- อันตอน เชคอฟ
คำกล่าวอื่น ๆ เกี่ยวกับทฤษฎี เช่น
นางเหมือน
อำแดงเหมือน เป็นบุคคลในประวัติศาสตร์ไทยในสมัยพระบาทสมเด็จพระจอมเกล้าเจ้าอยู่หัว ที่ว่ากันตามหลักฐานที่มีบันทึกในพระราชพงศาวดารแห่งราชอาณาจักรไทยแล้ว ถือว่าเป็นผู้หญิงคนแรกที่ได้ลุกขึ้นสู้เพื่อทวงสิทธิสตรีของตน จึงก่อเกิดเป็นภาพยนตร์เรื่อง อำแดงเหมือนกับนายริด
ประวัติ
อำแดงเหมือนเกิดเมื่อปี พ.ศ. 2387 ในสมัยรัชกาลที่ 3 ที่ บางม่วง เมืองนนทบุรี เป็นบุตรีของนายเกตกับอำแดงนุ่ม
ด้วยความที่เป็นผู้ที่ใฝ่รู้ในการศึกษา อำแดงเหมือนจึงได้มาขอร้องสมภาร วัดขนุนขอเรียนกับเด็กวัดด้วยจนได้เจอกับพระริดจนในที่สุดพระริดก็ขอสึกกลับไปอยู่บ้านเพราะหลงรักอำแดงเหมือน
ส่วนนายเกตพ่อของอำแดงเหมือนนั้นเป็นผีพนันจน กลายเป็นหนี้นายภูเจ้าของโรงหล่อพระทำให้ นายเกตต้องยกอำแดงเหมือนไปเป็นอนุภรรยา (เมียน้อย) ของนายภูแต่อำแดงเหมือนก็หนีกลับมา บ้านถึง 2 ครั้งจนครั้งที่ 3 อำแดงเหมือนก็หนีจากบ้าน นายภูไปอยู่บ้านนายริดที่ประกอบอาชีพปั้นเครื่องปั้นดินเผา เรื่องถึงขั้นนี้นายริดจึงได้นำเอาดอกไม้ธูปเทียนมาษมาพ่อแม่กลับโกรธถึงขั้นไล่ยิง เธอจึงหนีไปอยู่กับนายริด ทำให้นายภูไม่พอใจ จึงไปฟ้องร้องกับพระนนทบุรีว่า นายริดเป็นชู้กับอำแดงเหมือน พระนนทบุรีจึงมีคำสั่งให้อำแดงเหมือนต้องจำคุก ซึ่งนางอำแดงเหมือนก็ขอให้มีการไต่สวนคดีใหม่ แต่ทั้งนี้ทั้งนั้นก็ไม่มีการตามที่นางร้องขอแต่อย่างใด ระหว่างดำเนินคดี เธอถูกคุมขังและกลั่นแกล้งทารุณเพื่อให้ยอมเป็นภรรยานายภู
ชีวิตคู่ครอง
สามีของนางเหมือนชื่อ นายริด นายริดเกิดเมื่อใดไม่มีหลักฐานแต่สันนิษฐานว่าเกิดในรัชกาลพระบาทสมเด็จพระนั่งเกล้าเจ้าอยู่หัว ที่ เมืองนนทบุรี โดยครอบครัวของนายริดประกอบอาชีพปั้นเครื่องปั้นดินเผาต่อมาได้บวชเป็นพระภิกษุที่วัดขนุนจนได้พบกับอำแดงเหมือนหญิงสาวที่มีนิสัยชอบใฝ่หาความรู้มาร่วมเรียนกับเด็กจนเกิดเป็นความรักขึ้นมานายริดเกรงว่าจะทำให้พระศาสนาเสื่อมเสียจึงตัดสินใจสึกออกมาช่วยกิจการของครอบครัว
ต่อมาพ่อแม่ของอำแดงเหมือนคือนายเกตและอำแดงนุ่มได้ยกลูกสาวให้กับนายภูเจ้าของโรงหล่อพระเพื่อไปเป็นอนุภรรยาโดยแลกกับค่าตอบแทนแต่อำแดงเหมือนก็หนีกลับมาได้ถึง 2 ครั้งพอครั้งที่ 3 อำแดงเหมือนได้หนีไปอยู่เรือนของนายริดและภายหลังอำแดงเหมือนได้พานายริดมาขอขมาพ่อแม่แต่ทั้งสองกลับโกรธและพยายามไล่ยิงและได้บอกให้นายภูไปฟ้องพระนนทบุรีเจ้าเมืองนนทบุรีว่านายริดได้ลักพาตัวอำแดงเหมือนทำให้อำแดงเหมือนต้องโทษจำคุก
ระหว่างนั้นนายภูได้ติดสินบนพระทำมะรงหรือหัวหน้าผู้คุมให้กลั่นแกล้งและทรมานอำแดงเหมือนเพื่อให้ยอมเป็นภรรยาของนายภูขณะเดียวกันนายริดก็พยายามช่วยเหลือหญิงที่ตนเองรักแต่ไม่สำเร็จจึงทำการแหกคุกพาอำแดงเหมือนหนีเข้ากรุงเทพเพื่อร้องทุกข์โดยระหว่างทางต้องหนีการจับกุมตัวจนถึงกรุงเทพนายริดได้พาอำแดงเหมือนไปตีกลองวินิจฉัยเภรีพร้อมกับถวายฎีกาแด่รัชกาลที่ 4 ที่ พระที่นั่งสุทไธสวรรย์ปราสาท เมื่อวันอาทิตย์ที่ 10 ธันวาคม พ.ศ. 2408 โดยพระองค์ได้พระราชวินิจฉัยในฎีกาฉบับนี้และได้มีพระบรมราชโองการเมื่อวันจันทร์ที่ 18 ธันวาคม พ.ศ. 2408 ประกาศว่าอำแดงเหมือนไม่มีความผิดและสามารถแต่งงานกับนายริดได้และหลังจากนั้นก็มิได้มีการกล่าวถึงนายริดอีกเลย
ถวายฎีกา
หลังจากอำแดงเหมือนถูกคำสั่งจองจำ นายริดได้แหกคุกพาอำแดงเหมือนมายัง กรุงเทพ โดยที่อำแดงเหมือนได้ตีกลองวินิจฉัยเภรี และถวายฎีกาต่อ พระบาทสมเด็จพระจอมเกล้าเจ้าอยู่หัว ณ พระที่นั่งสุทไธสวรรย์ปราสาท เมื่อวันอาทิตย์ที่ 10 ธันวาคม พ.ศ. 2408
คำสั่งฎีกา
หลังไต่สวนความจริงกับพระนนทบุรีจนแล้ว ได้ทรงมีพระบรมราชโองการประกาศเมื่อวันจันทร์ที่ 18 ธันวาคม พ.ศ. 2408 ว่าให้อำแดงเหมือนชนะฎีกา และแต่งงานกับนายริดได้
Cephalodasyidae
Cephalodasyidae เป็นวงศ์ของ Worm ที่อยู่ในอันดับ Macrodasyida
สกุลในวงศ์นี้ ได้แก่:
ชนก จันทาทอง
นางสาวชนก จันทาทอง สมาชิกสภาผู้แทนราษฎรจังหวัดหนองคาย เขต 2 สังกัดพรรคเพื่อไทย
ประวัติ
นางสาวชนก จันทาทอง (ชื่อเล่น: มด) เกิดเมื่อวันที่ 22 พฤศจิกายน พ.ศ. 2519 ที่ บ้านจอมทอง อำเภอโพนพิสัย จังหวัดหนองคาย เป็นบุตรสาวของ นายประสิทธิ์ จันทาทอง อดีต ส.ส.จังหวัดหนองคาย 5 สมัย และนางชมภู จันทาทอง อดีต ส.ส.จังหวัดหนองคาย 2 สมัย สำเร็จการศึกษาระดับปริญญาตรี จาก มหาวิทยาลัยหอการค้าไทย และ ปริญญาโท จาก สถาบันบัณฑิตพัฒนบริหารศาสตร์
การทำงาน
หลังจากจบการศึกษาในระดับปริญญาตรี เธอเริ่มทำงานด้วยการเป็นกรรมการผู้จัดการ ที่ บริษัท ประสิทธิ์โชคทรานสปอร์ต จำกัด ซึ่งทำเกี่ยวกับรถบริการวิ่งข้ามระหว่างสะพานมิตรภาพไทย-ลาว ตั้งแต่ปี 2542 - 2558 รวมถึงการเป็นเจ้าของกิจการบริษัท ธุรกิจบริการ 1994 จำกัด B.S.TOUR ซึ่งบริษัทนำเที่ยว ตั้งแต่ปี 2542 มาจนถึงปัจจุบัน
งานการเมือง
ชนก จันทาทอง มีบทบาทในการอภิปรายไม่ไว้วางใจ ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม กรณีประพฤติผิดจริยธรรม ขัดต่อศีลธรรมอันดี
สมาชิกสภาผู้แทนราษฎร
ชนก จันทาทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดหนองคาย สังกัดพรรคเพื่อไทย
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดหนองคาย สังกัดพรรคเพื่อไทย
แมนโดลิน
แมนโดลิน (mandolin) เป็นเครื่องดนตรีตระกูลลูท มีสาย 4 คู่ (8 สาย) หรือ 6 คู่ (12 สาย) ตั้งเสียงเท่ากันเป็นคู่ มีลูกบิดคล้ายกีตาร์ใช้ในการตั้งเสียง และมีนม (feat) รองรับสาย เวลาเล่นจะใช้นิ้วมือซ้ายจับตัวแมนโดลินและใช้มือขวาดีด ลักษณะการดีดคล้ายการดีดกีตาร์โดยใช้พิค (pick) เสียงที่เกิดจากแมนโดลินมีความไพเราะเป็นเสียงที่มีคุณภาพ เร้าอารมณ์ได้ดีโดยเฉพาะอารมณ์โศกเศร้าเกี่ยวกับความรัก แมนโดลินมีถิ่นกำเนิดที่ประเทศอิตาลี เป็นเครื่องดนตรีที่ชาวอิตาเลียนนิยมแพร่หลายกัน ในปี ค.ศ. 1713 ได้มีผู้นำเอาแมนโดลินมาเล่นผสมในวงคอนเสิร์ตในประเทศอังกฤษ
คุกกี้เนย
คุกกี้เนย (butter cookie หรือ butter biscuit) หรือ คุกกี้เดนมาร์ก (Danish biscuit) เป็นคุกกี้ที่มีที่มาจากเดนมาร์ก ทำมาจากเนย แป้ง และน้ำตาล
คุกกี้เนยมีหลายรูปร่างรูปทรง เช่น วงกลม สี่เหลี่ยม วงรี วงมีรู หรือรูปคล้ายขนมเพรตเซล ในบางพื้นที่ โดยเฉพาะในยุโรปและอเมริกาเหนือ นิยมเสิร์ฟคุกกี้เนยนี้กันในเทศกาลคริสต์มาส ส่วนในฮ่องกง เป็นของขวัญที่นิยมให้กันเป็นพิเศษ โดยเฉพาะในเทศกาลตรุษจีน
คุกกี้เนยเดนมาร์ก
เดนมาร์กเป็นผู้ส่งออกคุกกี้เนยที่มีชื่อเสียง โดยเฉพาะอย่างยิ่งไปยังตลาดในสหรัฐและเอเชีย คุกกี้ที่ผลิตในระดับอุตสาหกรรมนี้มักจะบรรจุและจำหน่ายในกระป๋องเคลือบดีบุก  โดยมีตัวอย่างสำคัญคือคุกกี้เนยของยี่ห้อรอยัลแดนสก์ ที่เป็นที่รู้จักในชื่อ "กระป๋องน้ำเงิน" (The Blue Tin) จากบรรจุภัณฑ์ที่เป็นกระป๋องดีบุกสีน้ำเงินอันเป็นเอกลักษณ์ สูตรคุกกี้เนยในสหรัฐมาพร้อมกับชาวยุโรปที่มาตั้งถิ่นฐานในสหรัฐ ส่วนเดนมาร์กเป็นที่รู้จักดีว่าสามารถรักษาคุณภาพของส่วนผสมและการผลิตมาตั้งแต่ปี 1966 รสชาติอันเป็นเอกลักษณ์ของคุกกี้เนยเดนมาร์กนั้นมาจากเนยเดนมาร์กที่มีการตั้งมาตรฐานการของเนยขึ้นในปี 1901 เมื่อมีการจดทะเบียนยี่ห้อเนย "Lurpak" ขึ้น
พระเจ้าหลุยส์ที่ 17 แห่งฝรั่งเศส
เจ้าชาย หลุยส์-ชาร์ล แห่งฝรั่งเศส (Louis-Charles de France) หรือที่กลุ่มกษัตริย์นิยมในฝรั่งเศสนับถือเป็น พระเจ้าหลุยส์ที่ 17 แห่งฝรั่งเศส (Louis XVII de France) และพระเจ้าหลุยส์ที่ 4 แห่งนาวาร์ (Louis IV de Navarre) ทรงเป็นกษัตริย์แห่งองค์ที่ 6 แห่งราชวงศ์บูร์บง ประสูติเมื่อวันที่ 27 มีนาคม พ.ศ. 2328 ณ เมืองแวร์ซายส์ โดยเป็นพระราชโอรสองค์ที่ 2 ใน พระเจ้าหลุยส์ที่ 16 แห่งฝรั่งเศส และพระนางมารี มารี อ็องตัวแน็ตแห่งออสเตรีย เมื่อแรกประสูตินั้น พระองค์มีพระอิสริยยศเป็นดยุคแห่งนอร์ม็องดี ต่อมาจึงได้ทรงดำรงพระยศเป็นโดแฟ็งแห่งเวียนนัวส์ (Dauphin de Viennois) ซึ่งเป็นตำแหน่งของรัชทายาทฝรั่งเศส และ "ปรินซ์รอแยลออฟฟรานซ์" (Prince Royal of France) ในปี พ.ศ. 2332 และ พ.ศ. 2334 ตามลำดับ
พระองค์ได้ทรงรับสืบทอดพระอิสริยยศ พระมหากษัตริย์แห่งฝรั่งเศสและนาวาร์ เมื่อวันที่ 21 มกราคม พ.ศ. 2336 หลังจากที่พระราชบิดาทรงถูกคณะปฏิวัติสำเร็จโทษด้วยการตัดพระเศียรในวันนั้น ซึ่งพระองค์เองก็ทรงถูกคณะปฏิวัติคุมขังตราบจนเสด็จสวรรคตในวันที่ 8 มิถุนายน พ.ศ. 2338 โดยที่ไม่มีโอกาสจะได้ขึ้นครองราชสมบัติเยี่ยงกษัตริย์พระองค์อื่นแต่อย่างใด สิริรวมพระชนมายุได้ 10 พรรษาโดยโรควัณโรค แต่หลักฐานก็ยังไม่แน่ชัดเพราะว่า บางคน เล่ากันว่าพระองค์ได้มีสหายคนสนิทได้ลักลอบพาตัวพระองค์ออกนอกประเทศและไม่เปิดเผยนามที่แท้จริงของพระองค์โดยสมัยนั้นมีถึง 30 คนที่ปลอมตนเองว่าเป็นพระองค์
1785 1795
เจ้าชายอเมดิโอ ดยุกที่ 3 แห่งออสตา
เจ้าชายอาเมเดโอแห่งซาวอย-ออสตา 28 ตุลาคม ค.ศ. 1898 — 1 มีนาคม ค.ศ. 1942) เป็นพระญาติของพระเจ้าวิคเตอร์ เอ็มมานูเอลที่ 3 แห่งอิตาลี และทรงเป็นดยุคแห่งเอออสตาลำดับที่ 3  พระนามหลังทรงได้รับศีลจุ่มในศาสนาคริสต์คือ "อาเมเดโอ อุมแบร์โต อิซาเบลลา ลุยจี ฟิลิปโป มาเรีย จูเซปเป โจวานนี ดี ซาวอย-เอออสตา" (Amedeo Umberto Isabella Luigi Filippo Maria Giuseppe Giovanni di Savoia-Aosta) ในช่วงสงครามโลกครั้งที่ 2 พระองค์ดำรงตำแหน่งเป็นอุปราชแห่งแอฟริกาตะวันออกของอิตาลี (Africa Orientale Italiana)
พระประวัติ
เจ้าชายอาเมเดโอประสูติที่เมืองโตริโน แคว้นปิเอมอนเต เมื่อวันที่ 21 ตุลาคม ค.ศ. 1898 โดยเป็นพระโอรสของเจ้าชายเอมมานูเอล ฟิลิแบร์โต ดยุคแห่งออสตาที่ 2 และเจ้าหญิงเอแลนแห่งออร์เลอองส์ เนื่องจากพระไปยกา (ปู่ทวด) ของพระองค์คือพระเจ้าวิคเตอร์ เอ็มมานูเอลที่ 2 กษัตริย์แห่งอิตาลี  ทำให้พระองค์ได้นับเนื่องอยู่ในสมาชิกแห่งราชวงศ์ซาวอยด้วย  เมื่อแรกประสูตินั้นพระองค์มีพระอิสริยยศเป็น "ดยุคแห่งอาปูเลีย"
เจ้าชายอาเมเดโอมีพระวรกายที่สูงมาก ครั้งหนึ่งได้มีนักข่าวกราบทูลถามถึงส่วนสูงของพระองค์ พระองค์ได้ตรัสตอบว่า "198 เซนติเมตร" (6 ฟุต 6 นิ้ว)
อุปราชและข้าหลวงใหญ่
ในปี ค.ศ. 1937 หลังจากที่อิตาลีสามารถพิชิตเอธิโอเปียได้สำเร็จจากสงครามอิตาลี-อบิสสิเนียครั้งที่สอง เจ้าชายอาเมเดโอจึงทรงได้รับการแต่งตั้งให้ดำรงตำแหน่งอุปราชและข้าหลวงใหญ่แห่งดินแดนแอฟริกาตะวันออกของอิตาลี แทนจอมพลโรดอลโฟ กราซีอานี การแต่งตั้งครั้งนี้เป็นที่ยอมรับโดยทั่วไปว่าเป็นการแก้ไขภาพลักษณ์ของอิตาลีให้ดีขึ้นยิ่งกว่าช่วงที่จอมพลกราซีอานีดำรงตำแหน่งดังกล่าวมาก  อนึ่ง ในฐานะที่พระองค์ทรงดำรงตำแหน่งอุปราชและข้าหลวงใหญ่แห่งแอฟริกาตะวันออกของอิตาลี พระองค์จึงทรงมีฐานะเป็นผู้บัญชาการทหารสูงสุดของกองทัพอิตาลีที่อยู่ในเอริเทรีย เอธิโอเปีย และในโซมาลีแลนด์ของอิตาลีด้วยเช่นกัน
สงครามโลกครั้งที่ 2
เมื่ออิตาลีประกาศสงครามต่อสหราชอาณาจักรและฝรั่งเศสในวันที่ 10 มิถุนายน ค.ศ. 1940 ดยุคแห่งเอออสตาจงทรงมีฐานะเป็นผู้บัญชาการกองทัพอิตาลีในการทัพแอฟริกาตะวันออก พระองค์ได้ตรวจตราการบุกขั้นต้นของกองทัพอิตาลีในซูดานและเคนยา และในเดือนสินหาคม พระองค์ก็ได้ไปตรวจการบุกของกองทัพอิตาลีในบริติชโซมาลีแลนด์
มรณกรรม
ไม่นานนักหลังจากพระองค์ยอมแพ้ต่อสัมพันธมิตร ดยุคแห่งออสตาได้ทรงถูกกักกันที่ค่ายเชลยศึกในกรุงไนโรบี ประเทศเคนยา พระองค์ได้ถูกจัดให้อยู่ร่วมกันกับเพื่อนนักโทษร่วมชาติ ทว่าพระองค์ไม่มีโอกาสที่จะได้ทอดพระเนตรจุดจบของสงครามโลกครั้งที่สอง  เพราะหลังจากที่ทรงถูกควบคุมตัวไว้ไม่นานก็ได้สิ้นพระชนม์เมื่อวันที่ 3 มีนาคม ค.ศ. 1942 ในค่ายกักกันแห่งนั้นเอง รายงานกล่าวว่าสาเหตุของการสิ้นพระชนม์มาจากทั้งโรคมาเลเรียและวัณโรค ตำแหน่งดยุคแห่งออสตาจึงสืบทอดแก่เจ้าชายไอโมเนผู้เป็นพระอนุชา
อ้างอิง
1898 1942
ไทยลีกคัพ
ไทยลีกคัพ เป็นการแข่งขันฟุตบอลถ้วยระดับรองในประเทศไทย จัดขึ้นโดยสมาคมฟุตบอลแห่งประเทศไทย ในพระบรมราชูปถัมภ์ เริ่มเป็นครั้งแรกเมื่อปี พ.ศ. 2553 โดยมีบริษัท โตโยต้ามอเตอร์ (ประเทศไทย) จำกัด เป็นผู้สนับสนุนหลัก จึงมีชื่อเรียกว่า โตโยต้า ลีกคัพ รูปแบบการแข่งขันเป็นระบบแพ้คัดออก (Knock-out) โดยกำหนดสัดส่วนของสโมสรฟุตบอลที่เข้าแข่งขัน ตามระดับชั้นของลีกที่ลงแข่งขันในฤดูกาลนั้น และใช้การแข่งขันแบบสองนัดเหย้าเยือน อนึ่ง บริษัท โตโยต้ามอเตอร์ (ประเทศไทย) เคยให้การสนับสนุนการแข่งขันฟุตบอลถ้วยของสมาคมฟุตบอลฯ มาแล้ว 8 ครั้งในชื่อว่า โตโยต้าคัพ ระหว่างปี พ.ศ. 2530-2537
ทำเนียบผู้ชนะเลิศจำแนกตามสโมสร
1ชนะเลิศร่วมกัน
2ส่งแข่งในนาม บุรีรัมย์ พีอีเอ
3ส่งแข่งในนาม การท่าเรือไทย เอฟซี
4ส่งแข่งในนาม บีอีซี เทโรศาสน
คณะผู้แทนทางทูตของประเทศฟิลิปปินส์
สถานทูตและสถานกงสุลฟิลิปปินส์ในประเทศต่าง ๆ
วุฒิภาวะ
วุฒิภาวะ (Maturity) คือ ความสามารถในการยับยั้งชั่งใจหรือควบคุมอารมณ์ความต้องการของตนเอง ภาวะที่ได้รับการพัฒนาเต็มบริบูรณ์ ทำให้บุคคลมีคุณสมบัติ คุณภาพเต็มตัวในด้านบุคลิกภาพและพฤติกรรมด้านอารมณ์
นิรุกติศาสตร์
ส่วนในภาษาไทย คำว่า '"วุฒิ" แปลว่า ภูมิรู้ ความเจริญ ความงอกงาม ความเป็นผู้ใหญ่ และคำว่า '"ภาวะ" แปลว่า ความมี ความเป็น ความปรากฏ' ฉะนั้นในความหมายของคำว่า วุฒิภาวะ พอสรุปได้ว่าคือ ความมี ความเป็น ความปรากฏ ที่เป็นภูมิรู้ ความเจริญ ความงอกงาม ความเป็นผู้ใหญ่ทางบุคลิกภาพและพฤติกรรม ทางอารมณ์
พ่อสื่อรักฉบับโชซอน
พ่อสื่อรักฉบับโชซอน เป็นละครโทรทัศน์ของเกาหลีใต้ปี ค.ศ. 2019 นำแสดงโดย คิม มิน-แจ, กง ซึง-ย็อน, ซอ จี-ฮุน, พัก จี-ฮุน, บยอน อู-ซ็อก และ โค ว็อน-ฮี อิงจากนวนิยายชื่อเดียวกันปี 2014 ผู้เขียนบทละครของซีรีส์เรื่องนี้คือ คิม อี-รัง ออกอากาศในวันจันทร์และวันอังคารทางช่องเจทีบีซี เวลา 21:30 น. ตั้งแต่วันที่ 16 กันยายนถึง 5 พฤศจิกายน ค.ศ. 2019
เนื้อเรื่อง
มา ฮุน, ย็อง-ซู และ โด-จุน เป็นทีมพ่อสื่อที่ประสบความสำเร็จมากที่สุดของโชซ็อนในชื่อ พลพรรคบุปผา และยังเป็นที่รู้จักในด้านรูปลักษณ์ที่หล่อเหลา วันหนึ่งอี ซู ลูกชายของช่างตีเหล็กต้องการแต่งงานกับ แก-ตง เพื่อนของเขาซึ่งเป็นสาวที่ใจร้าย และขอให้พลพรรคบุปผาช่วยจัดการเรื่องงานแต่งงาน อย่างไรก็ตาม มา ฮุน หัวหน้าทีมพลพรรคบุปผาได้ปฏิเสธเขาอย่างต่อเนื่องจนกระทั่งในที่สุดเขาก็เห็นหัวใจที่แท้จริงของ อี ซู ที่มีต่อ แก-ตง และตกลงที่จะจัดงานแต่งงานของ อี ซู และ แก-ตง แต่ในวันแต่งงาน อี ซู ถูกจับและได้รับเลือกให้เป็นกษัตริย์แห่งโชซ็อนในทันที ทีมงานพลพรรคบุปผาจะจัดการกับวิกฤตนี้อย่างไร และจะเกิดอะไรขึ้นกับงานแต่งงานของ แก-ตง และ อี ซู?
อิตาเลียนลิเบีย
ดินแดนส่วนนี้จัดตั้งขึ้นจากการรวมอาณานิคมไซเรไนกาและตริโปลิเตเนีย ซึ่งอิตาลีได้มาจากจักรวรรดิออตโตมันในปี ค.ศ. 1912 หลังจากชนะสงครามอิตาลี-ตุรกีในปีนั้น ต่อมาดินแดนทั้งสองส่วนและดินแดนเฟซซันได้ถูกผนวกเป็นส่วนหนึ่งของลิเบียของอิตาลีในปี ค.ศ. 1934  และได้ขยายพื้นที่มากขึ้นหลังจากสหราชอาณาจักรและอียิปต์ได้ทำความตกลงยินยอมยกดินแดนซูดานให้แก่อิตาลี
อาณานิคมลิเบียของอิตาลีได้สิ้นสภาพลงในปี ค.ศ. 1943 หลังจากที่ถูกฝ่ายสัมพันธมิตรเข้ายึดครอง ดินแดนไซเรไนกาและตริโปลิเตเนียได้ตกเป็นของสหราชอาณาจักร ส่วนเฟซซันกลายเป็นดินแดนของฝรั่งเศส
Chuniellidae
Chuniellidae เป็นวงศ์ของ Worm ที่อยู่ในอันดับ Polystilifera
สกุลในวงศ์นี้ ได้แก่:
ราเกซ เชอร์มา
ราเกซ เชอร์มา (เกิด 13 มกราคม ค.ศ. 1949) เป็นอดีตนักบินกองทัพอากาศอินเดียซึ่งบินบนยานโซยุซ ที-11 ซึ่งปล่อยวันที่ 3 เมษายน ค.ศ. 1984 เป็นส่วนหนึ่งของโครงการอินเตอร์คอสมอส เชอร์มาเป็นชาวอินเดียคนแรกที่เดินทางในอวกาศ
การบินอวกาศ
ใน ค.ศ. 1984 เขาเป็นพลเมืองอินเดียคนแรกที่ไปอวกาศเมื่อเขาบินบนจรวดโซยุซ ที-11 ของโซเวียตที่ปล่อยจากไบโคนูร์ คอสโมโดรมในสาธารณรัฐสังคมนิยมโซเวียตคาซัค วันที่ 2 เมษายน ค.ศ. 1984 เขาใช้เวลาบนยาน 7 วัน 21 ชั่วโมง 40 นาทีระหว่างที่ทีมทำการศึกษาทางวิทยาศาสตร์และเทคนิคซึ่งมีช่วงทดลอง 43 ช่วง เขาทำงานเป็นหลักในสาขาชีวการแพทย์และการสัมผัสระยะไกล ประเทศอินเดียกลายเป็นชาติที่ 14 ที่ส่งคนสู่อวกาศ
รางวัล
เขาได้รับเกียรติวีรบุรุษแห่งสหภาพโซเวียตเมื่อกลับจากอวกาศ รัฐบาลอินเดียมอบรางวัลวีรคติสูงสุด (ระหว่างยามสงบ) อโศกจักร (Ashoka Chakra) แก่เขาและสมาชิกโซเวียตสองคนในภารกิจนั้น มาลีเชฟและสเตรคาลอฟ
อ้างอิง
1949
Buergeriellidae
Buergeriellidae เป็นวงศ์ของ Worm ที่อยู่ในอันดับ Polystilifera
เจ้าหญิงเฟาซียะห์ ฟารุก แห่งอียิปต์
เจ้าหญิงเฟาซียะห์ ฟารุก แห่งอียิปต์ (อาหรับ: فوزية Fawziya, ประสูติ 7 เมษายน ค.ศ. 1940 - สิ้นพระชนม์ 27 มกราคม ค.ศ. 2005) พระราชธิดาพระองค์กลางของพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์
พระประวัติ
เจ้าหญิงเฟาซียะห์ ฟารุก แห่งอียิปต์ ประสูติเมื่อวันที่ 7 เมษายน ค.ศ. 1940 เป็นพระราชธิดาพระองค์กลางของพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ โดยพระองค์มีพระเชษฐภคนี 1 พระองค์ และพระขนิษฐา 1 พระองค์ คือ เจ้าหญิงเฟริยาลแห่งอียิปต์ และเจ้าหญิงฟาดียะห์แห่งอียิปต์ โดยพระนามของพระองค์ เฟาซียะห์ มาจากพระนามของพระน้องนางในพระเจ้าฟารุกที่ 1 แห่งอียิปต์ คือเจ้าหญิงเฟาซียะห์แห่งอียิปต์ ซึ่งพระราชบิดามีความสนิทเสน่หา และพระน้องนางพระองค์นี้ทรงพระสิริโฉมจนถือว่าเป็นหนึ่งในสตรีที่สวยที่สุดในโลกในขณะนั้น และต่อมาได้เป็นพระมเหสีในพระเจ้าชาห์ โมฮัมหมัด เรซา ปาห์ลาวี โดยพระเจ้าฟารุกจึงได้นำพระนามของพระขนิษฐามาตั้งเป็นพระนามของพระราชธิดาพระองค์เอง)
ชีวิตนอกอียิปต์
สองปีต่อมาหลังจากออกมาจากดินแดนอียิปต์ พระราชบิดาได้ส่งพระราชธิดาทั้ง 3 พระองค์ ไปศึกษายังโรงเรียนประจำที่ประเทศสวิตเซอร์แลนด์ ส่วนพระราชมารดาของเจ้าหญิงเฟาซียะห์คือ สมเด็จพระราชินีฟารีดา ได้เสด็จนิวัตยังอียิปต์ หลังจากการปฏิวัติในอีก 10 ปีต่อมา โดยก่อนหน้านั้นได้ลี้ภัยไปยังประเทศเลบานอน และประเทศสวิตเซอร์แลนด์ เพื่อมาอยู่ร่วมกันกับพระราชธิดาทั้ง 3 พระองค์
เมื่อเจ้าหญิงเฟาซียะห์ยังทรงพระเยาว์ พระองค์มีเป็นบุคคลที่มีความสนุกสนาน พระองค์เป็นคนที่มีพรสวรรค์ และมีความเป็นนักกีฬาอย่างสมบูรณ์ ใฝ่หาการเรียนรู้จากประสบการณ์ พระองค์จึงได้รับใบอนุญาตเป็นนักบินบนเครื่องบิน ด้วยพระองค์มีวัยวุฒิ และมีความเชี่ยวชาญ พระองค์จึงได้ตำแหน่งกัปตัน พระองค์สามารถตรัสเป็นภาษาต่างๆได้หลายภาษา เช่น ภาษาฝรั่งเศส, ภาษาอังกฤษ, ภาษาอิตาเลียน, ภาษาสเปน และพระองค์ยังมีความเชี่ยวชาญในภาษาอาหรับ พระองค์เป็นสตรีที่มีพระปรีชาสามารถสูง และเป็นสตรีที่มีความขยันขันแข็ง พระองค์มีความสามารถในการเป็นล่ามอยู่ในประเทศสวิตเซอร์แลนด์
สิ้นพระชนม์
ในช่วงสุดท้ายของพระชนม์ชีพ เจ้าหญิงเฟาซียะห์ใช้เวลาอย่างจริงจังกับการยิงปืนอย่างมาก ท้ายที่สุดพระองค์มีอาการของโรคมัลติเพิลสเคลอโรซีส (multiple sclerosis) หรือ โรคเอ็มเอส (MS) ในปี ค.ศ. 1995 พระองค์ก็เป็นอัมพาตและล้มหมอนนอนเสื่อ เจ้าหญิงเฟริยาล พระภคินีจึงเข้ามาดูแลพระองค์จนถึงวาระสุดท้ายของชีวิต เจ้าหญิงเฟาซียะห์ ฟารุก แห่งอียิปต์ สิ้นพระชนม์เมื่อวันที่ 27 มกราคม ค.ศ. 2005
Brinkmanniidae
Brinkmanniidae เป็นวงศ์ของ Worm ที่อยู่ในอันดับ Polystilifera
สกุลในวงศ์นี้ ได้แก่:
การเป็นพิษจากดิช็อกซิน
การเป็นพิษจากดิช็อกซิน เกิดจากการรับยาดิช็อกซินปริมาณมากในเวลาอันสั้นหรือมีระดับดิช็อกซินสะสมในร่างกายจากการรักษาเป็นเวลานาน ดิช็อกซินเป็นยารักษาภาวะหัวใจวายและภาวะหัวใจห้องบนสั่นพริ้ว พบในพืชสกุลถุงมือจิ้งจอก (Digitalis)
การเป็นพิษจากดิช็อกซินแบ่งออกเป็นเฉียบพลันและเรื้อรัง อันตรายของทั้งสองประเภทคือผลกระทบต่อหัวใจ ในรายที่พิษเฉียบพลันจะมีอาการคลื่นไส้ รู้สึกหมุนและอาเจียน ในรายเรื้อรังจะมีอาการล้า ละเหี่ยและมีปัญหาด้านการมองเห็น
อาการทั่วไปของผู้ป่วยคือคลื่นไส้ อาเจียน ท้องร่วง ปวดท้อง ปวดศีรษะ เวียนศีรษะ สับสน เพ้อ การมองเห็นผิดปกติ (มองไม่ชัดหรือมองเห็นเป็นสีเหลือง) ร่วมกับความผิดปกติของหัวใจ เช่น หัวใจเต้นผิดจังหวะ หัวใจห้องล่างเต้นเร็ว เป็นต้น
การวินิจฉัย
ในรายที่ต้องสงสัยว่าได้รับพิษจากดิช็อกซิน จะมีการตรวจปริมาณดิช็อกซินและโพแทสเซียมในซีรัมเลือด รวมถึงตรวจครีแอทินิน BUN และคลื่นไฟฟ้าหัวใจ
การรักษา
การรักษาภาวะพิษจากดิช็อกซินหลักคือใช้ยาดิช็อกซินอิมมูนแฟบ ซึ่งเป็นแอนติบอดีที่มีฤทธิ์ต่อต้านดิช็อกซิน ยาดังกล่าวให้ผลอย่างมากในการรักษาภาวะฉุกเฉินจากการได้รับพิษดิช็อกซิน เช่น ภาวะโพแทสเซียมในเลือดสูง การไหลเวียนโลหิตผิดปกติและหัวใจเต้นผิดจังหวะ การประเมินขนาดยาดิช็อกซินอิมมูนแฟบมีสองวิธีคือ ดูจากปริมาณดิช็อกซินที่ได้รับและความเข้มข้นของดิช็อกซินในซีรัมเลือดและน้ำหนักผู้ป่วย
การรักษาอื่น ๆ คือการให้แมกนีเซียม เฟนิโทอินและไลโดเคน ในรายที่การเต้นหัวใจช้าผิดปกติจะใช้อะโทรพีน แคทีโคลามีนและเครื่องกระตุ้นหัวใจ
โอลิมปิกฤดูร้อน 2032
กีฬาโอลิมปิกฤดูร้อน 2032 (2032 Summer Olympics) หรือชื่อที่เป็นทางการ กีฬาโอลิมปิกครั้งที่ 35 (Games of the XXXV Olympiad) เป็นการแข่งขันกีฬาหลายประเภทระดับนานาชาติที่กำลังจะจัดขึ้นที่เมืองบริสเบน ประเทศออสเตรเลีย การคัดเลือกเมืองเจ้าภาพซึ่งคาดว่าจะเป็นบริสเบน โดยคณะกรรมการโอลิมปิกสากลประกาศผลการคัดเลือกอย่างเป็นทางการเมื่อวันที่ 21 กรกฎาคม พ.ศ. 2564 ในการประชุมคณะกรรมการฯ สมัยสามัญ ครั้งที่ 138 ณ โรงแรมโอกุระ กรุงโตเกียว ประเทศญี่ปุ่น สองวันก่อนพิธีเปิดโอลิมปิกฤดูร้อน 2020 เนื่องจากมีการเปลี่ยนแปลงกฎการคัดเลือก บริสเบนได้รับการประกาศให้เสนอตัวคัดเลือกในวันที่ 24 กุมภาพันธ์ พ.ศ. 2564 และคาดว่าจะได้เป็นเมืองเจ้าภาพ เมื่อวันที่ 10 มิถุนายน พ.ศ. 2564 บริสเบนได้รับการอนุมัติจากคณะกรรมการ IOC ทำให้เตรียมตัวรับสิทธิ์เป็นเจ้าภาพการแข่งขันกีฬาโอลิมปิกที่จะประกาศในวันที่ 21 กรกฎาคม พ.ศ. 2564 คาดว่าจะเป็นเมืองเจ้าภาพแห่งแรกที่ชนะการคัดเลือกอย่างไม่มีผู้คัดค้าน
ซาฮา ฮาดิด
เดม ซาฮา โมฮัมมัด ฮาดิด (زها حديد Zahā Ḥadīd, Zaha Mohammad Hadid, 31 ตุลาคม 1950 – 31 มีนาคม 2016) เป็นสถาปนิก, ศิลปิน และนักออกแบบชาวอังกฤษ-อิรัก และเป็นหนึ่งในบุคคลสำคัญของวงการสถาปัตยกรรมในปลายศตวรรษที่ 20 และต้นศตวรรษที่ 21 ฮาดิดิเกิดที่เมืองแบกแดด ประเทศอิรัก และสมัครเข้าศึกษาต่อที่สถาบันสถาปัตยกรรมศาสตร์สมาคมสถาปัตยกรรมในปี 1972 งานออกแบบของฮาดิดมีความสนใจที่จะหาระบบมาทดแทนวิธีร่างแบบแบบดั้งเดิม ประกอบกับเธอได้รับอิทธิพลจากลัทธิซูพรีมาทิสม์และอะว็องต์-การ์แบบรัสเซีย ฮาดิดได้ใช้การละเลงสี (painting) เป็นเครื่องมือออกแบบ และใช้นามธรรมเป็นหลักการในการตรวจสอบเพื่อ "ตรวจสอบใหม่ (reinvestigate) บรรดาการทดลองที่ถูกทิ้งและไม่ได้ทดลองของลัทธิโมเดิร์นนิสม์ (Modernism) [...] เพื่อเปิดเผยสาขา (fields) ใหม่ ๆ ชองสิ่งก่อสร้าง"
เดอะการ์เดียน เรียกขานเธอว่าเป็น "ราชินีแห่งเส้นโค้ง" (Queen of the curve) ผู้ "ปลดปล่อยเรขนาคณิตในทางสถาปัตยกรรม และให้อัตลักษณ์เชิงแสดงออกใหม่ทั้งหมด (a whole new expressive identity)"
ในปี 2004 ฮาดิดเป็นผู้หญิงคนแรกที่ได้รับรางวัลสถาปัตยกรรมพริทซ์เคอร์ และได้รับรางวัลด้านสถาปัตยกรรมสูงสุดของสหราชอาณาจักร รางวัลสเตอร์ลิง ในปี 2010 และ 2011 และในปี 2012 เธอได้รับสถานะเดมโดยพระราชินีเอลิซาเบธที่สอง และในเดือนกุมภาพันธ์ 2016 หนึ่งเดือนก่อนเธอเสียชีวิต เธอเป็นผู้หญิงคนแรกที่ได้รับพระราชทานเหรียญราชเดียรติยศทองคำจากราชวิทยาลัยสถาปนิกอังกฤษ
ผลงานที่สำคัญ
ผลงานชิ้นสำคัญของเธอ เช่น ลอนดอนอควาทิกเซนเตอร์ให้กับโอลิมปิกปี 2012, พิพิธภัณฑ์ศิลปะบรอด, พิพิธภัณฑ์ MAXXI ที่โรม และ โรงอุปรากรกว่างโจว รางวัลของเธอบางส่วนนั้นมอบให้ภายหลังมรณกรรมของเธอ เช่น รางวัลบริทปี 2017 และขณะที่เธอเสียชีวิตยังคงมีผลงานอาคารอีกมากที่ยังก่อสร้างอยู่ เช่น ท่าอากาสยานนานาชาติต้าซิง ที่ปักกิ่ง และสนามกีฬาอัลวักรอฮ ที่กาตาร์ซึ่งจะใช้เป็นสถานที่แข่งขันฟีฟ่าปี 2022 และยังมีงานสถาปัตยกรรมอื่นๆที่โด่งดังทั่วโลก เช่น
1. Vitra fire station, Weil am Rhein, Germany (1994)
2. Phaeno science centre, Wolfsburg, Germany (2005)
3. Bridge Pavilion, Zaragoza, Spain (2008)
4. Evelyn Grace Academy, London (2008)
5. Guangzhou opera house, Guangzhou, China (2010)
6. Dongdaemun Design Plaza (DDP), Seoul (2010)
7. Riverside museum, Glasgow (2011)
8. London aquatics centre, Stratford (2012)
10. Galaxy Soho, Beijing, China (2012)
อ้างอิง
1950 2016
เขาตะเกียบ
เขาตะเกียบ เป็นเขาหินปูน ที่ตั้งยื่นออกไปในทะเล โดยเป็นสถานที่ชมวิวที่สามารถมองเห็นชายหาดหัวหิน จังหวัดประจวบคีรีขันธ์ จากโค้งหาดของ หาดตะเกียบ
การเดินทาง
สามารถขึ้นรถที่ตลาดฉัตรไชยหรือรถสองแถว ที่ติดป้าย ตะเกียบ-ตลาด หรือ ตุ๊กตุ๊ก ทั่วไป โดยจะบริการวิ่งระหว่างหัวหิน-เขาไกรลาส-เขาตะเกียบ หรือเดินทางด้วยรถยนต์ส่วนตัวได้
พ.ศ. 2466
พุทธศักราช 2466 ตรงกับ
อิโนริ มินาเซะ
อิโนริ มินาเซะ (水瀬 いのり (Minase Inori)) เป็น นักพากย์, นักแสดงและนักร้อง ชาวญี่ปุ่น สังกัดอยู่ โซนีมิวสิคอาร์ทติส บริษัทลูกของ โซนีมิวสิคเอ็นเตอร์เทนเมนต์เจแปน เธอเดบิวเป็นนักร้องเมื่อเดือน ธันวาคม 2015 ภายใต้สังกัด คิงเรคอร์ดส์ เมื่อเดือน มีนาคม 2016 เธอชนะรางวัลนักพากย์หญิงยอดเยื่ยมในงาน เซยูอวอดส์ ครั้งที่ 10 จากผลงานพากย์เป็น นารุเสะ จุน ในภาพยนตร์ The Anthem of the Heart และ ทาเคยะ ยูกิ ใน อนิเมะเรื่อง โรงเรียนของเราน่าอยู่ และเธอก็ได้มีบทบาทสำคัญในการพากย์เรื่องอื่นอย่างเช่น ตามหัวใจไปสุดขอบฟ้า ในบทบาทของทามากิ "มาริ", โนเอล ในเรื่อง Sora no Method , ฌาน "แม่มดเพลิงอเวจี" ในเรื่อง บันทึกแวมไพร์วานิทัส , เรม ในเรื่อง Re:Zero - รีเซทชีวิต ฝ่าวิกฤตต่างโลก
บทบาทในการร้องเพลงของเธอได้เซ็นสัญญากับค่ายเพลง "King Records" ณ เดือนธันวาคมในปี 2015
ชีวิตในวัยเด็กและการศึกษา
มินาเซะเกิดที่โตเกียวเมื่อวันที่ 2 ธันวาคม 1995 และเธอเริ่มดูอนิเมะเมื่อตอนที่เรียนอยู่ชั้นอนุบาล เธอเริ่มรู้จักเสียงพากย์เป็นครั้งแรก หลังจากดูละครเวทีที่ดัดแปลงจากอนิเมะ มินาเซะอ่านแผ่นพับละครเวทีแล้วบอกพ่อแม่ของเธอถึงรายชื่อของบุคคลที่อยู่ตรงนั้น เธอต้องการเป็นนักพากย์ตั้งแต่อายุหกขวบ ที่โรงเรียนประถมเธอได้เลือกเป็นนักพากย์มืออาชีพตามที่ต้องการ
มินาเซะเข้าร่วมชมรวมเทนนิสและโรงละครของโรงเรียนมัธยม จากนั้นเธอก็ลาออกจากชมรมละครเพราะรู้สึกอายเกินกว่าจะขึ้นเวที เวลานั้นแม่ของเธอก็พบโฆษณาออดิชั่นเสียงพากย์ในนิตยสาร ซึ่งเธอก็สอบผ่าน
อาชีพในฐานะนักพากย์และนักแสดง
มินาเซะเปิดตัวในฐานะนักพากย์ในปี 2010 เริ่มพากย์เป็นตัวละคร Akari Okamoto เรื่อง Occult Academy แล้วเธอยังได้รับบทรองในซีรีย์เรื่อง Love Lab ซึ่งเป็นของปี 2013 และซีรีย์อนิเมะ Aldnoah.Zero ปี 2014 บทบาทครั้งแรกต่อมาในปี 2014 เธอก็ได้รับบทของ Mirai Nazukari ใน Locodol และจิโนะ คาฟุ ในเรื่อง รับน้องกระต่ายสักแก้วมั้ยคะ? รวมถึง Jun Naruse ในภาพยนตร์การ์ตูนเรื่อง The Anthem of the Heart เธอและนักแสดงร่วมคนอื่นยังร้องเพลง Daydream Café เรื่องรับน้องกระต่ายสักแก้วมั้ยคะ และ "Poppin Jump" ซึ่งใช้เป็นเพลงเปิดกับเพลงปิดของซีรีย์ตามลำดับ
ในปี 2015 มินาเซะก็ได้รับบทบาทการพากย์ซีรีย์อนิเมะเรื่อง มันผิดรึไงถ้าใจอยากจะพบรักในดันเจี้ยน ของ เฮสเทีย ยังเล่นเป็น ทาเคยะ ยูกิ ในเรื่อง โรงเรียนของเราน่าอยู่ และ แครอล มาลัส เดียนไฮม์ ใน Symphogear GX แล้วเนโคเนะเรื่อง Utawarerumono: Itsuwari no Kamen หลังจากนั้นเธอก็ได้รับรางวัลเซย์ยูจากงาน Seiyu Awards ครั้งที่ 10 สำหรับบทบาทในฐานะ นารุเซะ จูน และ ทาเคยะ ยูกิ
ในปี 2016 เธอยังรับบทบาทสำคัญอย่าง เรม นางรองจากเรื่อง Re:Zero - รีเซทชีวิต ฝ่าวิกฤตต่างโลก และยังร้องเพลงให้กับระหว่างดำเนินซีรีย์ มีชื่อว่า "Wishing" ซึ่งใช้ในซึ่งใช้ในตอนที่สิบแปดของอนิเมะ เธอยังเล่น Shamille Kitra Katvarnmaninik ในเรื่อง Alderamin on the Sky, Fuuka Reventon ใน ViVid Strike! , Mana Asuha ใน Luck & Logic และ เซกาซะ อากาเนะ ใน And you thought there is never a girl online?
ในปี 2017 เธอได้พากย์เป็น Meteora Österreich ใน Re:Creators, Tapris Sugarbell Chisaki ใน เรื่อง ไม่เป็นนางฟ้าได้ไหมเนี่ย , Chizuru ทาคาโนะ จิซุรุ ใน สึเระซูเระชิลเดรน และ โคอิวาอิ โยชิโนะ ใน การแก้แค้นของมาซามุเนะคุง
สุดท้ายในปี 2018 เธอได้รับบทบาทของ ทามากิ มาริ ในเรื่อง ตามหัวใจไปสุดขอบฟ้า เธอยังเข้าร่วมแสดงกับนักแสดงร่วมคนอื่น ซึ่งได้เปิดตัวในธีมปิดของเรื่องใน "Koko Kara, Koko Kara"
อาชีพในฐานะนักดนตรี
มินาเซะเปิดตัวเพลงเดี่ยวของเธอในปี 2015 ร่วมกับ King Records ซึ่งเธอปล่อยซิงเกิ้ลแรก "Yume no Tsubomi" (夢のつぼみ) เมื่อวันที่ 2 ธันวาคม 2558, ซิงเกิลขึ้นสูงสุดอันดับที่ 11 ใน Oricon Weekly Singles Chart และอยู่ในชาร์ตเป็นเวลา 10 สัปดาห์ เธอปล่อยซิงเกิ้ลที่สอง "Harmony Ribbon" ซึ่งวางจำหน่ายเมื่อวันที่ 13 เมษายน 2559 ขึ้นสูงสุดอันดับที่ 10 ใน ชาร์ตซิงเกิ้ลโอริกอนของสัปดาห์ ในวันที่ 25 พฤศจิกายน 2016 หลังจากนั้น Sony Music Artists และ King Records ก็ได้ประกาศว่าพวกเขากำลังยกเลิกงานหลายงาน หลังจากที่เธอได้รับคำขู่ฆ่าทางออนไลน์ ซึ่งเป็นภัยคุกคามมาจากไต้หวัน
หลังจากนั้นเธอก็ปล่อย "Starry Wish" ผลงานซิ้งเกิลชิ้นที่สาม เมื่อวันที่ 9 พฤศจิกายน 2016, อันดับที่แปดสูงสุดในชาร์ตซิงเกิ้ลโอริกอนของสัปดาห์ และเพลง "Starry Wish" ถูกใช้เป็นเพลงประกอบตอนจบของอนิเมะเรื่อง ViVid Strike!
แล้วออกอัลบั้มเต็มชุดแรกชื่อ "Innocent Flower" และวางจำหน่ายเมื่อวันที่ 5 เมษายน 2017, ขึ้นสูงสุดอันดับที่สามในชาร์ตซิงเกิ้ลโอริกอนของสัปดาห์ ติดอยู่ในชาร์ตเป็นเวลา 10 สัปดาห์
ต่อมาซิงเกิ้ลที่สี่ของเธอ "Aimaimoko" (アイマイモコ) ที่ได้วางจำหน่ายเมื่อวันที่ 9 สิงหาคม 2017, ขึ้นอันดับสูงสุดที่ 12 ติดชาร์ตซิงเกิ้ลโอริกอนของสัปดาห์ ซึ่งเพลงในซิงเกิลนี้ใช้เป็นเพลงเปิดของอนิเมะเรื่อง "Tsuredure Children" และซิงเกิ้ลที่ห้าของเธอ "Ready Steady Go!" ที่เผยแพร่เมื่อวันที่ 11 ธันวาคม 2017, ขึ้นสูงสุดอันดับที่ 9 ในชาร์ตซิงเกิ้ลโอริกอนของสัปดาห์
เมื่อวันที่ 2 ธันวาคม พ.ศ. 2017 อิโนริ มินาเซะได้จัดคอนเสิร์ตสดครั้งแรกของเธอโดยใช้ชื่อว่า "Inori Minase 1st LIVE Ready Ready Go!" ในโตเกียว อินเตอร์เนชันแนล ฟอรัม ฮอลล์ และแฟนคลับออฟฟิเซียลเปิดตัวเป็นทางการในเวลาเดียวกันใช้ชื่อว่า "Inorimachi" (いのりまち, "Inori Town") แล้วแผ่นบลูเรย์ของคอนเสิร์ตเริ่มเผยแพร่เมื่อวันที่ 4 เมษายน 2018, ขึ้นสูงสุดในอันดับที่ 6 ในชาร์ตซิงเกิ้ลโอริกอนของสัปดาห์
ในอัลบั้มเต็มชุดที่ 2 ของเธอใช้ชื่อว่า "BLUE COMPASS" วางจำหน่ายเมื่อวันที่ 23 พฤษภาคม 2018, ขึ้นสูงสุดที่อันดับ 7 ใน ชาร์ตซิงเกิ้ลโอริกอนของสัปดาห์ "Million Futures" เป็นเพลงนำจากอัลบั้มเต็มชุดที่ 2 ของเธอนั้นถูกใช้เป็นเพลงประกอบใหม่สำหรับเกมมือถือสมาร์ทโฟน "Kai-ri-Sei Million Arthur" ของค่ายสแควร์เอนิกส์
ครั้งต่อไป เธอจัดทัวร์แสดงสดเดี่ยวครั้งแรกในชื่อ "Inori Minase LIVE TOUR 2018 BLUE COMPASS" ที่ 4 ณ เมืองใหญ่ทั่วประเทศญี่ปุ่น เริ่มตั้งแต่วันที่ 9 มิถุนายน ซึ่งทัวร์นี้ตั้งชื่อตามอัลบั้มที่สองของเธอ "BLUE COMPASS" ซึ่งมันวางจำหน่ายในเดือนพฤษภาคม และเธอยังประกาศเกี่ยวกับการเข้าร่วมงาน King Super Live 2018 ที่โตเกียวโดมในวันที่ 24 กันยายน และที่ไต้หวันในวันที่ 30 กันยายน และทัวร์ฉบับบลูเรย์วางจำหน่ายในวันที่ 17 ตุลาคมของปีเดียวกับที่มีการจัดทัวร์สด ถึงจุดสูงสุดที่อันดับ 3 ในชาร์ตซิงเกิ้ลโอริกอนของสัปดาห์ นอกจากนี้ยังได้รับรางวัลอันดับหนึ่งในการจัดอันดับ โอริก้อนสัปดาห์ Music DVD · BD
เธอยังจัดทัวร์แสดงสดครั้งที่สอง มีชื่อว่า "Inori Minase LIVE TOUR 2018 BLUE COMPASS" ที่ 3 ณ เมืองใหญ่ในญี่ปุ่นโดยเริ่มในวันที่ 16 มิถุนายน 2018 ซึ่งทัวร์สดรอบสุดท้ายจัดขึ้นที่ Nippon Budokan เป็นครั้งแรกที่เธอแสดงสดที่บูโดกันเพียงคนเดียว
ซิงเกิลที่หกของเธอ "TRUST IN ETERNITY" ได้วางจำหน่ายเมื่อวันที่ 17 ตุลาคม 2018, ขึ้นสูงสุดอันดับที่ 10 ในชาร์ตซิงเกิ้ลโอริกอนของสัปดาห์ และเพลงไตเติ้ลถูกใช้เป็นเพลงประกอบสำหรับเกมสมาร์ทโฟน "GESTALT ODIN" ที่ร่วมผลิตโดย Square Enix และ Aiming
ซิงเกิ้ลที่เจ็ดของเธอ "Wonder Caravan!" ได้วางจำหน่ายวันที่ 23 มกราคม 2019, ขึ้นสูงสุดอันดับที่ 7 ในชาร์ตซิงเกิ้ลโอริกอนของสัปดาห์ ใช้เป็นเพลงไตเติ้ลของเพลงประกอบตอนจบของอนิเมะเรื่อง [https://en.m.wikipedia.org/wiki/Endro! Endro]
เมื่อวันที่ 26 มิถุนายน 2020, เธอยังปล่อยคลิปเพลงชุดแรกของเธอ "Inori Minase MUSIC CLIP BOX"
สุดท้ายซิงเกิ้ลที่แปดของเธอ "Kokoro Somali" ได้ปล่อยจำหน่ายเมื่อวันที่ 5 กุมภาพันธ์ 2020, ขึ้นสูงสุดอันดับที่ 5 ในชาร์ตซิงเกิ้ลโอริกอนของสัปดาห์ ซึ่งเพลงไตเติ้ลจากซิงเกิลนี้ใช้เป็นเพลงปิดของอนิเมะเรื่อง "โซมาลีน้อยกับเทพแห่งป่า"
เรื่องไม่สำคัญ
มินาเซะเคยบอกไว้ว่าเธอติดตามโมจิซุกิ จุนมาตั้งแต่สมัยที่อาจาย์ยังเขียน Pandora Hearts และตอนที่ยังเป็นนักเรียนอยู่ ด้วยพล็อตเรื่องมีความสวยงามและซับซ้อนในตัว กลิ่นอายความเป็นยุโรป ทำให้เธอรู้สึกประทับใจมาก แม้ว่าตอนที่เธอได้รับบทของฌานในซีรีย์วานิทัส จะแอบรู้สึกเกร็งเพราะมินาเซะไม่เคยได้รับบทที่ปกป้องคนอื่นมาก่อน ส่วนใหญ่บทที่เธอได้รับก็มีแต่บทที่ถูกคนอื่นปกป้องมากกว่า
และมินาเซะยังร้องเพลงตัวละครของ "ฌาน แม่มดเพลิงอเวจี" พร้อมกับนักพากย์ของ "ลูก้า" ซึ่งเป็นเพลงลูกคู่ในแผ่นบลูเรย์โดยใช้ชื่อว่า "陽だまりに咲く花～mon trésor～ " (Flowers Blooming in the Sun ～mon trésor～) ความหมายสื่อถึงสมบัติของลูก้าหรือฌาน รวมแสงสว่างแห่งชีวิตชีวาที่เติมเต็มชีวิตที่ขาดหายของฌาน ซึ่งแต่งทำนองโดยคุณ CHI-MEY
ชูเฮ โนมูระ
ชูเฮ โนมูระ (野村 周平 (Nomura Shūhei); เกิดวันที่ 14 พฤษจิกายน ค.ศ. 1993) เป็นนักแสดงชาวญี่ปุ่นที่เกิดในโคเบะ จังหวัดเฮียวโงะ โดยมีเชื้อสายจีนหนึ่งในสี่และสามารถพูดภาษาจีนได้อย่างคลล่องแคล่ว ใน ค.ศ. 2009 เขาเป็นผู้ชนะจากผู้เข้าชิง 30,000 คนในงานออดิชันอามูเซะทั่วประเทศ
แหล่งข้อมูลอื่น
1993
แอนดรูว์ การ์ฟิลด์
แอนดรูว์ รัสเซล การ์ฟิลด์ (Andrew Russell Garfield) เกิดเมื่อวันเสาร์ที่ 20 สิงหาคม ค.ศ. 1983 (พ.ศ. 2526) ที่โรงพยาบาล Cedars-Sinai Medical Center ในกรุงลอสแอนเจลิส รัฐแคลิฟอร์เนีย ประเทศสหรัฐอเมริกา เป็นนักแสดงชายชาวอังกฤษ-อเมริกัน มีผลงานทั้งทางด้านวิทยุ ละครเวที ภาพยนตร์และโทรทัศน์ เขาเป็นที่รู้จักจากบทบาทในภาพยนตร์ปี 2007 เรื่อง Lions for Lambs และ Boy A เช่นเดียวกับภาพยนตร์ปี 2009 เรื่อง The Imaginarium of Doctor Parnassus และเขาจะแสดงในบทปีเตอร์ ปาร์กเกอร์/สไปเดอร์แมน ในปี 2012 ใน The Amazing Spider-Man ในปี2016 รับบทเดสมอนด์ ดอสร์ ในเรื่อง Hacksaw ridge ทำให้ถูกเสนอชื่อเข้าชิงรางวัลออสการ์เป็นครั้งแรก กาฟิลด์มี 2 สัญชาติคือ อเมริกันและอังกฤษ
เคยได้รับรางวัลโทนี 1 ครั้ง รางวัลแบฟต้าทีวี 1 ครั้ง    รางวัลออสเตรเลียน อคาเดมี อวอร์ด 1ครั้ง และ ได้รับการเสนอชื่อรางวัลออสการ์1ครั้ง รางวัลลูกโลกทองคำ1ครั้ง รางวัลแบฟต้า3ครั้ง รางวัลสมาคมนักแสดงภาพยนตร์และโทรทัศน์ 2ครั้ง
เจ้านรนันทไชยชวลิต
เจ้านรนันทไชยชวลิต เป็นเจ้านครลำปางองค์ที่ 12 ดำรงตำแหน่งตั้งแต่ปี พ.ศ. 2435 - 2438
ประวัติ
เจ้านรนันทไชยชวลิต มีนามเดิมว่าเจ้าน้อยธนัญไชย เป็นเจ้าโอรสในเจ้าวรญาณรังษีกับเจ้าสุวันไล ต่อมาในวันพุธที่ 5 พฤษภาคม พ.ศ. 2418 พระบาทสมเด็จพระจอมเกล้าเจ้าอยู่หัวทรงตั้งเป็นเจ้าราชสัมพันธวงศ์เมืองนครลำปาง ในรัชสมัยพระบาทสมเด็จพระจุลจอมเกล้าเจ้าอยู่หัวจึงได้เลื่อนบรรดาศักดิ์เป็นเจ้าอุปราชเมืองนครลำปางตั้งแต่วันที่ 4 ธันวาคม พ.ศ. 2428
ในเดือนมิถุนายน พ.ศ. 2435 เจ้าอุปราชได้ฟ้องทางการสยามว่าเจ้าพรหมาภิพงษธาดา (บางตำราว่าเป็น เจ้าสุริยะจางวาง) เจ้านครลำปางขณะนั้น ให้เจ้าราชวงษ์ (แก้วเมืองมา) ว่าราชการแทนโดยพลการ ไม่ได้ขอพระบรมราชานุญาตก่อน และเจ้าราชวงษ์นั้นก็ไม่มีความสามารถในทางราชการเพียงพอ พระบาทสมเด็จพระจุลจอมเกล้าเจ้าอยู่หัวทรงพระดำริว่าเจ้าอุปราชซื่อสัตย์ต่อสยาม และสามารถว่าราชการให้เรียบร้อยได้ จึงมีพระบรมราชโองการเมื่อวันที่ 25 มกราคม พ.ศ. 2435 (นับแบบปัจจุบันเป็นปี พ.ศ. 2436) ให้ยกเจ้าพรหมาภิพงษธาดาเป็นเจ้าจางวาง และให้เจ้าอุปราชรับพระราชทานสัญญาบัตรตั้งเป็น เจ้านรนันทไชยชวลิต สามันตวิชิตประเทศราช บริสัษยนารถทิพจักราธิวงษ์ ดำรงโยนวิสัย อภัยรัษฎารักษ์ อุดมศักดิ์สัตยาทิวรางค์ ลำปางคมหานคราธิปไตย เจ้าเมืองนครลำปาง สืบแทน
เจ้านรนันทไชยชวลิตถึงแก่พิราลัยเมื่อวันที่ 30 มีนาคม พ.ศ. 2438 (นับแบบปัจจุบันเป็นปี พ.ศ. 2439) ด้วยโรคหืดเรื้อรัง
การสร้างสะพานรัษฎาภิเศก
เจ้านรนันทไชยชวลิต ได้ริเริ่มร่วมกันกับชาวจังหวัดลำปาง ในการสร้าง สะพานรัษฎาภิเศก เพื่อเฉลิมพระเกียรติในวาระที่พระบาทสมเด็จพระจุลจอมเกล้าเจ้าอยู่หัว ในโอกาสที่พระองค์ครองราชย์ครบ 25 ปี ในปี พ.ศ. 2437
อ้างอิง
{{จบอ้างอิง}
ถั่วแดงต้มน้ำตาล
ถั่วแดงต้มน้ำตาล เป็นของหวานที่พบเห็นได้ทั่วไปในประเทศจีน ทําจากถั่วแดงและน้ำตาลและปรุงคล้ายถั่วเขียวต้มน้ำตาล มักเสิร์ฟเย็นในช่วงฤดูร้อนและเสิร์ฟร้อนในฤดูหนาวซึ่งมีผลหลากหลายเช่น บรรเทาความร้อนของร่างกาย เป็นประโยชน์ต่อกระเพาะอาหารขับปัสสาวะ เสริมธาตุเหล็กในการสร้างเลือด ถั่วแดงต้มน้ำตาลยังสามารถใช้ทําไอศกรีมหวานเย็นแบบแท่งและหงโต้วปิงซึ่งเป็นของหวานยอดนิยมตามร้านฉาชานทิงในฮ่องกง
ชื่อ
โดยทั่วไปในประเทศจีน ถั่วแดงต้มน้ำตาลมี 2 ชนิดที่แตกต่างกันคือ ถั่วแดงต้มน้ำตาลแบบที่มีน้ำค่อนข้างใส ยังเหลือให้เห็นเป็นเมล็ดถั่วที่พองบานติดเปลือก เรียก หงโต้วทาง (จีน: 红豆汤; แปลตรงตัว: "ซุปถั่วแดง") และแบบที่ปรุงให้เนื้อและเปลือกของถั่วแดงเข้าด้วยกันโดยการป่น (หรือ การบด) แบบหยาบ ๆ ให้มีเนื้อสัมผัสคล้ายทราย เรียกว่า หงโต้วชา (จีน: 红豆沙; แปลตรงตัว: "ถั่วแดงทราย")